## NUREKSAIN KAANUTAN SESURATAN AKSARA BALI NGANGGEN

## NOTO FONT LAN APLIKASI WANTUAN PAPAN KETIK MULTILING O KEYBOARD
I Made Dwi Antara Jaya 1 , I Kt Paramarta 1 , I.B. Rai 2
Program Studi Pendidikan Bahasa Bali Universitas Pendidikan Ganesha Singaraja, Indonesia
e-mail: { antarajaya18@yahoo.com , ketut.paramarta, bagus.rai}@undiksha.ac.id

## KUUB
Tetilikan puniki matetujon mahbahang (1) Paletan-paletan nyurat aksara Bali nganggen Noto Font ring aplikasi Multiling O Keyboard , (2) Kaanutan sesuratan aksara Bali ring uger-uger  pasang  lan  wangun  ring aplikasi Multiling  O  Keyboard (3)  Kaluwihan  lan kakirangan Noto  Font lan aplikasi Multiling  O  Keyboard .  Jejering  tetilikan  puniki Noto Font lan aplikasi wantuan Multiling  O  Keyboard .  Panandang  tetilikan  puniki  kaanutan sesuratan  pasang  lan  wangun  aksara  Bali  sakadi  wangun,  genah,  sukat  sane  nenten nganutin pasang aksara Bali. Kramaning tetilikan sane kaanggen kramaning pratiaksa lan  kramaning dokumentasi. Data  tureksa  sane  kaanggen indentifikasi data, reduksi data, klasifikasi data, interpretasi data  lan  panyutetan.  Pikolih  tetilikan  minakadi  (1) paletan nyurat aksara Bali nganggen Noto Font lan aplikasi Multiling O Keyboard sane kadownload  lan  tata  cara  nganggen aplikasi marupa  nlatarang  panujuh  nyurat  aksara Bali ring aplikasi (2) Kaanutan sesuratan aksara Bali ring uger-uger pasang lan wangun saking aplikasi Multiling O Keyboard, minakadi sesuratan genah, wangun, lan sukating aksara  Bali  sane  nenten  manut  ring  uger-uger  pasang  lan  wangun  aksara  Bali    (3) Kaluwihan Noto  Font lan aplikasi prasida  nyurat online ,  marupa media  sosial ,  taler kakirangannyane  wantah  prasida  nganggen  ring HP  OS  android  versi 6.0  munggah lan nenten prasida nyurat offline .
Kruna Jejaton: Noto Font, aplikasi aksara Bali

## ABSTRACT
This study aims to explain (1) the steps to write Balinese script using the Noto Font in the Multiling O Keyboard application, (2) the truth of Balinese script writing on the rules of  pairs  and  builds  in  the  Multiling  O  Keyboard  application  (3)  the  advantages  and disadvantages  of  the  Noto  Font  application  Multiling  O  Keyboard.  The  subject  of  this research is the Noto Font and Multiling O Keyboard application. The object of this study is  the  truth  of  the  writing  of  the  pairs  and  Balinese  scripts  such  as  the  shape, placement, size that is not in accordance with the rules of Balinese script. The research method used in this study  is the pre-trial method and  the documentation method. The data analysis used in this study is data identification, data reduction, data classification, data  interpretation  and  conclusions.  The  results  of  this  study  are  (1)  Steps  to  write Balinese script using the  downloaded Noto Font and  Multiling O  Keyboard  application and  how  to  use  it  such  as  explaining  the  instructions  for  writing  Balinese  script  (2) Balinese script writing truths from the pairs rules and builds on the application Multiling O Keyboard, in the form of writing placement, shape and size of Balinese script that is
not in accordance with the rules of the Balinese script and building. Android OS version 6.0 is fast and can't write offline or without the internet.
Keywords: Noto Font and  application Aksara Bali

## PURWAKA
Basa  Bali  madue  linggih  pinaka basa  ibu  ring  Bali  lan  rumaket  pisan paiketannyane  sareng  kahuripan  agama miwah  budaya.  Yening  iketang  ring  bidang budaya,  basa  Baline  sering  kabaos  pinaka akahnyane.  Tegesipun,  yening  pacang nureksa  budaya  Bali,  wantah  basa  Bali sane  pinih  utama  kanggen  sarana.  Basa Bali  nenten  dados  laliang  saha  patut kapiara olih krama mangda sayan nglimbak, lan paripurna. Sajeroning ngupapira  budaya  mangda  samian  krama urati, minakadi Pemerintah Daerah Provinsi Bali  ngamedalang  Peraturan  Daerah  No.  3 Warsa  1992  indik  basa,  aksara  lan  sastra Bali.  Perda  puniki  negesang  mungguing basa  Bali  patut  kaplajahin  sareng  sisiane pinaka mata  pelajaran  muatan  lokal  wajib saking  tingkat  SD  rauh  ring  tingkat SMA/SMK. Kawentenan sakadi puniki patut pisan ring pidabdab pemerintah pusat sane negesang mangda ngupapira basa daerah, sakadi  kasinahang    ring  Pasal  36  UUD 1945.  Sujatine  punika  sane  dahat  mabuat pacang  tetep  ngukuhang  lan  ngajegang kawentenan  adat  lan  budaya  Bali  kantos mangkin.
Uratian sane lianan saking Pemerintah  Daerah  Provinsi  Bali  ngenenin indik  Bahasa,  Aksara  lan  Sastra  Bali sampun  akeh  lan  becik  pisan  nyaratang mangda pengangkatan  tenaga  kontrak penyuluh  basa  Bali  ring  soang-soang  desa pakraman  ring  Bali.  Kawentenan  puniki mawinan  ring  Indonesia  sampun  makeh basa-basa daerah sane sampun ical sakadi ring  basa  Mawes  (Papua),  basa  Piru,  basa Tandia.
Panglimbak basa Bali manut sejarah  ipun  yening  nganutin  iusan  saking basa  sane  lianan  sane  ngranjing  ring  kosa basa  Bali  kakepah  dados  3  inggih  punika, (1)  Kawentenan  basa  Bali  sane  keni  iusan kosa  basa  Sansekerta  sane  kabaos  basa Bali  Kuna,  (2)  Kosa  basa  Bali  keni  iusan saking kosa basa Jawa Kuna, (3) Basa Bali
nenten ja wantah madue iusan saking basa Sansekerta  lan  basa  Jawa  Kuna  manten, nanging  basa  Bali  keni  iusan  saking  basa Indonesia, basa Cina, basa Inggris lan basa duranegara sane lianan (Bawa, 2002).
Basa,  aksara  lan  sastra  Bali  pinaka dados  tetamian  saking  panglingsir  sane saling  mapaiketan.  Aksara  Bali  nenten prasida  lempas  saking  basa  Bali,  mawinan aksara  pinaka  cihna  basa  Bali  sane kawigunayang  ring  kahuripan  krama  adat Bali lan aksara Bali madue paiketan sareng Agama Hindu.
Sane  kabaos  aksara  inggih  punika ceciren  utawi  gegambaran  suara  sane kawetuang olih I manusa sane wenten ring kertas  utawi  media  sane  tiosan (Tinggen, 1993),  minakadi  batu,  lontar,  batu  miwah sane  tiosan.  Kawentenan  aksara  Bali pinaka silih sinunggil aksara saking daerah ring  Indonesia  sane  kantun  kapiara  olih krama  Bali  nyantos  mangkin.  Yening maosang  sejarah  aksara  Bali,  aksara  Bali mawit  saking  aksara  India  sane  mawasta Aksara  Karosti,  nglantur  nedunang  Aksara Brahmi , saha  nglimbak  ring  India  Utara metu  Aksara  Dewanegari  sane  kaanggen nyuratang  basa  Sansekerta,  tur  ring  India Selatan wenten Aksara
Pallawa . Panglimbak  aksara  Dewanegari  miwah Pallawa ring Indonesia nganutin
panglimbak  agama  Hindu  miwah  Budha.
Mawit saking panglimbak aksara Dewanegari  miwah  Pallawa  puniki  mawetu aksara  Kawi  utawi  aksara  Indonesia  Kuna. Saking aksara Kawi kasuen-suen ngawetuang  aksara  Jawi  miwah  aksara Bali, taler dados aksara-aksara tiosan sane mangkin  wenten  ring  Indonesia  (Dinas Kebudayaan  Provinsi  Bali,  2002).  Aksara ring Bali kakepah dados kalih inggih punika aksara  Bali  latin  lan  aksara  Bali.  Aksara latin puniki sering kaanggen nyurat ngeninin  indik  sane  masifat modern , imbanyane  sakadi  nyurat  pidarta,  puisi, naskah drama, sarana bacaan sisia, miwah sane  lianan.  Lianan  ring  aksara  latin,  basa Bali  taler  kasurat  ngangge  aksara  Bali.
Aksara  Bali  puniki  sering  kaanggen  nyurat ngeninin indik sane masifat purwa ( tradisional ),  imbanyane  sakadi  nyurat  ring lontar, wariga, pipil, miwah sane lianan.
Panglimbak  basa  lan  aksara  Bali ring  aab globalisasi sane  sakadi  mangkin sampun arang pisan, mawinan akeh krama Bali  utamannyane  para  yowana  sane maosang  mlajah  basa  Bali  punika  meweh tur  kasengguh  kuno,  napi  malih  mlajahin indik aksara Bali nenten ngresep.
Kawentenan  sakadi  puniki  ngawinang sayan  sue  aksara  Bali  sayan  rered  tur nyansan ical, mawinan nenten wenten sane urati.  Sangkaning  pikobet  punika  akeh utsaha-utsaha mangda nincapang kawagedan  indik  aksara  Bali  sakadi ngawigunayang
kawentenan sane kasengguh teknologi .
Kawentenan teknologi ( IPTEK ) madue  akeh  kawigunan  ipun  sakadi ngawinang  jadma  elah  makarya,  elah nglimbakang  gatra,  taler  pinaka  sarana anggen  nginutin  aab  sakadi  mangkin  sane kabaos instan lan  samian  yusa  uning nganggen teknologi ,  silih  sinunggilnyane HandPhone
(HP)
lan laptop . Ngawigunayang teknologi pinaka strategi kaanggen nincapang para yowanane mlajahin indik aksara Bali mangda nincapang  rasa  bangga  tekening  aksara Bali sane kasengguh kuna. Ring panglimbak  nyurat  aksara  Bali  dumun wantah  ring  media  lontar,  batu  prasasti, miwah  sane  lianan.  Nanging  ring  aab teknologi  informasi sakadi  mangkin  sane sampun nglimbak, media nyurat aksara Bali prasida kasurat berbasis komputer utawi hp marupa karakter aksara ( font ). Kawentenan Font aksara  Bali  sane  sampun  nglimbak ring  krama  Bali  inggih  punika,  Bali  Simbar, Bali  Galang,  JG  Aksara  Bali,  Aksara  Bali, Tantular  Bali,  Lilitan,  Geguratan,  lan Noto Sans  Balinese .  Kawentenan  samian font aksara  Bali  punika  malian-lianan  sane madue  kaluwihan  lan  kakirangan  (Corner, 2015).
Program  pengetikan aksara  Bali ( komputerisasi aksara  Bali)  sane  sampun wenten  inggih  punika  ngawigunayang Font Bali  Simbar.  Nyantos  kawentenan  Jurusan Pendidikan  Bahasa  Bali  silih  sinunggil jurusan ring Fakultas Bahasa dan Seni ring Universitas  Pendidikan  Ganesha  sane
pacang calon guru pendidik basa Bali sane professional lan  uning  ring  kawentenan teknologi sane  anyar  ( up  to  date )  madue mata  kuliah sane  mawasta komputerisasi aksara  Bali  pinaka mata  kuliah kawagedan ( keahlian ). Komputerisasi inggih  punika kawentanan  nguah  ( sistem,  perangkat ) mangda  prasida  kaanggen  ring komputer utawi  nguah  ( informasi )  sane  prasida kasimpen olih komputer (Paramarta, 2016). Font Noto  Sans  Balinese inggih punika font sane  prasida  kaanggen  ring jaringan  internet lan  prasida  kaangen  ring silih  sinunggil device HP (MEUI  Redifini Android,  2015). Noto  Font pinaka font aksara  Bali  sane  kalimbakang  olih Google Inc .  sane mastandar Unicode . Font puniki berbasis open  source sane  sampun kalimbakang  saking lisensi SIL Open  Font License , Version 1.1  (Google Noto Font, 2014). Font aksara  Bali  kaoprasiang ngganggen  wantuan  papan  ketik Multiling O  Keyboard sane  marupa  papan  ketik digital saha nganggen jaringan internet. Aplikasi papan  ketik Multiling  O Keyboard puniki  wenten  ring Play  Store Android sane  prasida  ka dowload  gratis. Kaluwihan aplikasi Multiling  O  Keyboard ri sajeroning aplikasi sane  lianan  inggih punika aplikasi puniki prasida kawigunayang  ri  sajeroning browser,  HP ( sistem  oprasi Android 6.0  munggah), internet  web ( URLs,  HTML,  XML,  CSS, JSON ),  lan  ring aplikasi Multiling  O Keyboard akeh  madue  kirang  langkung 200 aksara ( font ). Nanging, wenten kakirangan aplikasi puniki  ngenenin  indik aksara  Bali  minakadi  wenten  sesuratan aksara  sane  durung  nganutin  uger-uger pasang  lan  wangun  aksara  Bali  sakadi genah,  wangun,  sukatnyane.  Imbanyane wenten  aksara  sane  genahnyane  kari iwang  silih  sinunggilnyane  cecek  lan  pepet punika  matumpuk,  taler  wenten  wangun ( bentuk ) aksara sane iwang sakadi gantungan  aksara  ra  pateh  wangunnyane sakadi  gantungan  wa.  Ring  tetilikan  puniki panilik  meled  nilikin  indik  kaiwangan pasang lan wangun aksara Bali.
Madasar  antuk  napi  sane  sampun kabahbahang, panilik meled nglaksanayang tetilik  ngenenin  indik  “Nureksain  Kaanutan Sesuratan Aksara Bali nganggen Noto Font
lan Aplikasi wantuan  Papan  Ketik Multiling O Keyboard ”.

## KRAMANING TETILIK
Manut Wendra (2014: 31),
kramaning  tetilik  inggih  punika  dudonan sane  kalaksanayang  ri  tatkala  nyawis pikobet  sane  kalaksanayang.  Kramaning tetilik  punika  kakepah  dados  5  inggih punika,  (1)  palihan  tetilik,  (2)  jejering  lan panandang tetilik, (3) parikrama mupulang data, (4) piranti tetilik, (5) data tureksa.
Palihan  tetilik  inggih  punika  tata utsaha sane kaanggen ngamargiang rerawatan sumangdane sane nilikin prasida  molihang  data  sane  becik (valid) (Arikunto,  2006:  16).  Tetilik  sane  kanggen ring sajeroning tetilik puniki wantah palihan tetilik deskriptif  kualitatif, inggih  punika tetilikan  sane  ngwedarang  data  sane kapolihang nganggen kruna-kruna.
Deskriptif kualitatif punika kaanggen santukan  patut  sakadi  wangun  tetilik puniki,  sane  nyihnayang  aksara  Bali Noto Font sane wenten ring Aplikasi Multiling O Keyboard lan nureksain kaanutan sesuratannyane  mangda  nganutin  pasang aksara  Bali.  Jejering  inggih  punika  aran, jadma, genah tetilikan sane pinaka pikobet ring  sajeroning  tetilik  (Wendra,  2013:  32). Ring tetilik puniki sane dados jejering tetilik inggih  punika Noto  Font lan Aplikasi wantuan Multiling  O  Keyboard. Sane dados panandang tetilik ring tetilikan puniki inggih  punika  kaanutan  sesuratan  pasang lan  wangun  aksara  Bali  sakadi  wangun, genah,  sukat  sane  nenten  nganutin pasang aksara Bali.
Sugiyono  (2013:  308)  maosang mupulang  data  inggih  punika  pahan  sane mautama  ring  sajeroning  tetilik  santukan tetujon  utama  saking  tetilik  inggih  punika ngamolihang  data  sane  pinih  jangkep. Luihnyane  data  kacutetang  saking  piranti sane kaanggen mupulang data.
Kramaning sane kaanggen mupulang data ring  tetilik  puniki  inggih  punika  kramaning pratiaksa  lan  kramaning dokumentasi. Pratiaksa inggih punika tata cara ngamolihang  data  antuk  mraktiaksa  lan nyatet  data  sane  pacang  kapupulang. Sadurung  jagi  nilikin  indik  kawentenan wangun  sane  iwang  ri  sajeroning Aplikasi
Multiling O Keyboard , patut nglaksanayang pratiaksa indik kawentenan pupulan
Aplikasi . Pratiaksa kalaksanayang mangda prasida ngamolihang aplikasi sane pacang kaanggen tetilik. Pratiaksa pinaka dudonan kapertama  sane  kalaksanayang  sadurung ngamolihang aplikasi sane  patut  kanggen tetilik.  Iriki  kapolihang Aplikasi Multiling  O Keyboard sane pacang  kaselehin. Kramaning dokumentasi inggih  punika data  sane  kanggen  tetilik  kapolihang saking  cakepan-cakepan  (Arikunto,  2005: 45).  Kaluihan  mupulang  data  antuk dokumentasi inggih  punika  nenten  akeh nelasang prabeya miwah galah. Kramaning  puniki  kaanggen  ri  tatkala mupulang  data  indik  pasang  lan  wangun aksara  Bali  sane  iwang  ring Aplikasi . Pamargi  parikrama  mupulang  data  inggih punika  kapertama  ring aspek  penilaian Paletan-paletan nyurat aksara Bali nganggen Noto Font lan aplikasi Multiling O  Keyboard ngawigunayang  sumber  data saking Noto Sans Balinese Regular.ttf. lan Multiling  O  Keyboard ngangen instrumen utawi piranti Pedoman instal Noto Font lan Multiling  O  Keyboard, sane  kaping  kalih ring aspek  penilaian  Kaanutan  sesuratan aksara  Bali  nganggen  Noto  Font  lan aplikasi
Multiling O Keyboard
ngawigunayang sumber data saking Salinan Prasasti  Basa  Bali  Kuna  (Yumu Pakatahu) ngangen instrumen utawi piranti Pedoman nyurat BBK lan Uger-uger nyurat aksara Bali utawi Pasang Aksara Bali Piranti  sane  kaanggen  ring  tetilik puniki  inggih  punika  piranti  pratiaksa  lan piranti dokumentasi. Piranti  pratiaksa kalaksanayang  ring Aplikasi sane  pacang kaanggen, ring tetilikan sumangdane uning sapunapi kawentenan wangun aksara Bali sane  iwang  nenten  nganutin  pasang aksara  Bali  ri  sajeroning Aplikasi Multiling O  Keyboard .  Piranti dokumentasi sane ngawigunayang Aplikasi Multiling O
Keyboard sane  wenten  ring Play  Store . Piranti  sane  kanggen  nilikin  marupa  kartu data, kaanggen nureksain indik kawentenan  wangun  aksara  Bali  sane nenten nganutin pasang aksara Bali.
Sane  kaping  untat  data  tureksa sane  kaanggen  sajeroning  tetilikan  puniki kalaksanayang  inggih  punika indentifikasi data, reduksi data, klasifikasi data,
interpretasi data,  lan  panyutetan.  Sane kapertama pacang kalaksayang identifikasi data  utawi  nyelehin  data.  Iriki  patut kalaksanayang tetilik wangun aksara sane iwang  ri  sajeroning aplikasi mangda prasida ngamolihang data-data sane kaaptiang. Sane kaping kalih Reduksi data inggih  punika  ngringkes  lan  ngrereh  sane pinih  utama.  Data  sane  kareduksi  inggih punika  data  sane  nenten  kaanggen duaning  nenten  manut  sareng  tetujon tetilik.  Data  sane  kaanggen  inggih  punika data  sane  mapaiketan  sareng  tetujon  lan bantang  pikobet  tetilik.  Data  punika  indik wangun  aksara  sane  iwang  ring  pasang aksara  Bali  ri  sajeroning aplikasi Multiling O Keyboard . Sane kaping tiga, sasampune data  punika kaidentifikasi ,  salanturnyane pacang kamargiang klasifikasi data, inggih punika  mupulang  data  sane  sampun jangkep  manut  sorohnyane. Klasifikasi data  puniki  kamargiang  manut  bantang pikobet  ring  tetilik.  Soroh  data  punika minakadi  wangun,  sukat,  genah  aksara sane  iwang  saking  pasang  aksara  Bali. Sane  kaping  pat Interpretasi data  inggih punika  panampen  utawi  nlatarang  ring pikolih  tetilik  sane  sampun  kapupulang nginutin  pikobet  ring  tetilik  puniki.  Data sane mapaiketan sareng soroh-soroh data sane  kaaptiang  minakadi  wangun  aksara sane  iwang  nenten  nganutin  pasang aksara Bali punika selanturnyane
katampenin lan katlatarang mangda prasida
karesepin. Salanturnyane Panyutetan  pinaka  pidabdab  kaping  untat ring data tureksa puniki. Panyutetan puniki kalaksanayang  manut  data  lan  bukti-bukti sane sampun kapolihang. Ring panyutetan puniki pacang kakaryanin tetingkesan indik data sane sampun kapolihang lan kaselehin  ngangge deskriptif  kualitatif.
Panyutetan  sane  sampun  kapolihang punika pinaka pasaur ring bantang pikobet tetilik. Data-data punika manut kawentenan  wangun  aksara  Bali  sane iwang  ri  sajeroning Aplikasi sane  sampun kapupulang lan mangkin  kacutetang.
Pakaryan  nyutetang  puniki  nenten  ja wantah  apisan,  nanging  kantos  prasida ngamolihang panyutetan sane pinih patut.

## PIKOLIH LAN TETEPASAN
Pikolih  lan  tetepasan  saking  tiga bantang  pikobet,  inggih  punika  (1)  paletan- paletan  nyurat  aksara  Bali  nganggen Noto Font ring aplikasi Multiling  O  Keyboard, (2) kaanutan  sesuratan  aksara  Bali  ring  uger- uger  pasang  lan  wangun  ring aplikasi Multiling O Keyboard, lan (3) kaluwihan lan kakirangan aplikasi Multiling  O  Keyboard. Parindikan inucap kabahbahang ring sor.
Pikolih  kapertama  indik  paletan- paletan  nyurat  aksara  Bali  nganggen Noto Font ring aplikasi Multiling  O  Keyboard. Yening  nyurat  aksara  Bali  nganggen aplikasi  Multiling  O  Keyboard mangda madue HP  versi  Android 6.0  ka  atas mangda  prasida  utawi support nyurat aksara  Bali  lan  mangda  nginstal  kalih paletan,  inggih  punika download  Noto  Font saking Google lan instal aplikasi Multiling O Keyboard ring  Playstore.  Sane  kapertama instal Noto Font , kawentenan font ring situs Google Noto  Font sampun  akeh  pisan saking samian panegara, suku, lan daerah, silih  situnggilnyane Font aksara  Bali  sane mawasta  “ Noto  Sans  Balinese ” font aksara Bali  puniki  pinaka font sane  prasida  nyurat online . Download  Noto  Font ,  mangda  ka dowload ring situs resmi Google NotoFont https://www. Google .com/get/ Noto / sane kaping kalih instal aplikasi, Multiling O Keyboard inggih  punika aplikasi papan ketik  sane  kaanggen  ring android rikala nyurat.
Aplikasi Multiling O Keyboard puniki madue fitur sane spesial sakadi ngadukung multibasa utawi  lintang  saking  200  aksara font wenten  ring aplikasi puniki,  silih sinunggilnyane Font anggen  nyurat  aksara Bali.  Yening  pacang download aplikasi puniki  magenah  ring  Playstore  utawi download saking link
https://play. Google .com/store/apps/details?i d=kl.ime.oh&hl=en_US . Wenten makudang- kudang  tata  cara  nyurat  nganggen aplikasi Multiling  O  Keyboard sekadi  tata  cara nyurat aksara wresastra, gantungan, swalalita,  pengangge  suara,  pengangge tengenan,  ceciren  pepaosan  lan  nyurat angka.
Pikolih  kaping  kalih  indik  kaanutan sesuratan  aksara  Bali  ring  uger-uger pasang lan wangun ring aplikasi Multiling O Keyboard. Sajeroning tetilikan puniki panilik
nganggen 7 prasasti Bali kuno sane kasurat antuk Noto  Font lan aplikasi wantuan Multiling  O  Keyboard .  Prasasti-prasasti punika mamurda Sukawana AI, Bebetin AI,
Trunjan  AI,  Trunjan  B,  Bangli  Pura  Kehen A2, Gobleg Pura Desa I, Angsari A.
Tabel 1. Persentase kaiwangan uger-uger aksara Bali rikala nyurat Prasasti nganggen Noto Font lan aplikasi wantuan Multiling O Keyboard Kaiwangan Kruna Persentase Genah Aksara              508                           18,9% Wangun Aksara            102                            3,8%
Sukating Aksara             59                            2,2%
Total                             669                          24,9%
Saking  7  Prasasti  Bali  kuno ngamolihang  2.677  kruna  sane  sampun kasurat  nganggen Noto  Font lan aplikasi wantuan Multiling O Keyboard . Sajeroning nyurat  aksara  Bali  nganggen Noto  Font , panilik  ngemanggihin  wenten  sesuratan sane durung manut ring uger-uger sakadi, wangun  aksara,  genah  aksara  lan  sukat aksara.  Panilik  ngamolihang  669  kruna sesuratan sane iwang ring uger-uger taler panilik  nyorohang  data  sane  nenten manut  ring  uger-uger  genah,  wangun  lan sukating  aksara.  Sesuratan  aksara  Bali nganggen Noto  Font sane  nenten  anut ring  uger-uger  genah  aksara  Bali  wenten 18,9%, sane iwang ring uger-uger wangun aksara Bali wenten 3,8 %, lan sane iwang ring  uger-uger  sukating  aksara  Bali wenten 2,2 %. Pikolih data sane ngawinang  sesuratan Noto  Font iwang sajangkepnyane kabahbahang ring sor.
Kawentenan  genah  aksara  Bali rikala  nyurat  nganggen Noto  Font lan aplikasi wantuan Multiling  O  Keyboard durung  manut  sakadi,  Gantungan  Ja, pangangge  suara ulu, panggangge  suara suku, pangangge aksara ulu lan surang, pangangge aksara ulu lan cecek, pangangge  tenganan cecek, gantungan ca.
Sane  kapertama  Gantungan  Ja ring sesuratan aksara Bali nganggen Noto Font gantungan  ja  nenten  manut  ring uger-uger  genah  pasang  aksara  Bali santukan  gantungan  ja  magenah  ring  sor tengen  aksara  sane  kagantungin,  sakadi imba  sane  nenten  anut  Dananjaya
sapatutnyane gantungan ja magenah  ring  sor  tengah-tengah  aksara sane kagantungin dnZéÿy.
Sane  kaping  kalih  Pangangge Suara  (ulu)  ring  sesuratan  aksara  Bali nganggen Noto Font pangangge suara ulu nenten  manut  ring  uger-uger  genah pasang aksara Bali, santukan panggangge suara ulu magenah ring duur katengen,  sakadi  imba  sane  iwang Mangharañi
sapatutnyane pangangge  suara  ulu  magenah  ring  duur tengah-tengahing  aksara m\ÀrZøÿ. Sane kaping  tiga  Pangangge  suara  (suku)  ring sesuratan  aksara  Bali  nganggen Noto Font rikala  nyurat  pangangge  aksara sane  polih  gantungan  nenten  manut  ring uger-uger  genah  pasang  aksara  Bali, santukan panggangge suara suku magenah  ring  aksara  sandangan  nenten magenah  ring  aksara  sane  kagantungin, sakadi Tanggungan sapatutnyane t\á¡\n/.
Sane  kaping  pat Pangangge  suara  (ulu) lan  (surang)  ring  sesuratan  aksara  Bali nganggen Noto  Font pangangge  aksara ulu  lan  surang  nenten  manut  ring  uger- uger genah pasang aksara Bali, santukan aksara  ulu  lan  surang  genahnyane matumpuk,
sakadi Husir sapatutnyane pangangge
aksara  ulu  magenah  sesampun    surang
hus¨¾. Sane  kaping  lima  Pangangge  (ulu) lan  (cecek)  ring  sesuratan  aksara  Bali nganggen Noto  Font pangangge  aksara ulu lan cecek nenten manut ring uger-uger genah  pasang  aksara  Bali,  santukan pangangge aksara ulu lan cecek genahnyane matumpuk tur aksara ceceknyane kacingak saru, sakadi
Kambing sapatutnyane  pangangge aksara  ulu  magenah  sesampun  cecek
kmã&. Sane  kaping  nem  Pangangge tengenan  (cecek)  ring  sesuratan  aksara Bali  nganggen Noto  Font pangangge tengenan  cecek  nenten  manut  ring  uger- uger genah pasang aksara Bali, santukan pangangge tenganan cecek magenah ring duur  tengen  aksara  sakadi  Culung
sapatutnyane pangangge tengenan  cecek  magenah  ring  duur  lan tengah-tengah  aksara culu*¾. Sane  kaping untat  Gantungan  Ca  ring  sesuratan aksara Bali nganggen Noto Font gantungan  ca  nenten  manut  ring  uger- uger  genah  pasang  aksara  Bali  santukan gantungan  ca  nenten  magenah  ring  sor tengah-tengah, sakadi Lañcang sapatutnyane l ZÇ*ÿ¾. Selanturnyane kaiwangan-
kaiwangan  wangun  sane  wenten  rikala nyurat  nganggen Noto  Font lan aplikasi wantuan Multiling  O  Keyboard sakadi, Gantungan ra lan gantungan la Gantungan aksara ra ring sesuratan  aksara  Bali  nganggen Noto Font ,  gantungan  ra  nenten  manut  ring uger-uger  wangun  pasang  aksara  Bali santukan  gantungan  ra  sakadi  wangun suku  kembung  imba    Satra sapatutnyane gantungan ra wangunnyane sakadi  puniki ( __Î ) stÉ. Selanturnyane gantungan  aksara  la  ring  sesuratan aksara Bali nganggen Noto Font gantungan la nenten manut ring uger-uger wangun  pasang  aksara  Bali,  santukan gantungan  la  sakadi  wangun  aksara  la,
imbanyane  Pamli sapatutnyane gantungan  la  wangunnyane  sakadi  puniki ( __   Þ ) p mÞi.
Kaiwangan-kaiwangan sukating aksara sane wenten rikala nyurat nganggen Noto Font lan aplikasi wantuan Multiling O Keyboard sakadi, gantungan la lan gantungan nya.
Sane kapertama gantungan aksara la ring  sesuratan  aksara  Bali nganggen Noto Font gantungan la nenten manut ring uger-uger sukating aksara Bali, mawinan  gantungan la ring Noto  Font sukating
aksaranyane apacraken sapatunyane apacraken kirang, imbanyane Pamlinda sapatutnyane pmÞinÑ.
Selanturnyane gantungan aksara nya ring sesuratan  aksara  Bali  nganggen Noto Font gantungan nya nenten  manut  ring uger-uger  sukating  aksara  Bali,  mawinan gantungan nya ring Noto  Font sukating aksaranyane  apacraken  tur  genahnyane nenten manut, imbanyane
Hutangña
sapatutnyane hu  t
\ñ.
Pikolih  sane  kaping  tiga  indik kaluwihan lan kakirangan aplikasi Multiling O  Keyboard. Panilik  ngalaksanayang tetegar  ( uji  coba) saking aplikasi - aplikasi sane masaih saking Multiling O Keyboard . Wenten  makudang-kudang  kaluwihan  lan kakirangan ring aplikasi.
Aplikasi Multiling  O  Keyboard madue  kaluwihan  saking aplikasi sane lianan, Minakadi, kapertama prasida nyurat  aksara  latin  lan  aksara  sane linanan. Aplikasi Multiling  O  Keyboard wenten  aksara  latin  pinaka  aksara  sane mautama  rikalaning  nyurat  aksara-aksara latin,  nenten  ja  madue  aksara  latin,  taler aplikasi Multiling O Keyboard madue akeh aksara-aksara  saking  suku  utawi  daerah sane  lianan,  silih  sinunggilnyane  aksara Bali. Aplikasi puniki  wenten  sesuratan aksara  Bali  sane  prasida  nyurat online . Sane  kaping  kalih Aplikasi Multiling  O Keyboard prasida nyurat lan kacawen ring
sekancan aplikasi sane online utawi wenten  internet,  sakadi,  Google  Doc, Schoolar, Media Sosial
Facebook, Instagram,  Twitter,  Massanger,  Email, WhatsApp.
Aplikasi Multiling  O  Keyboard madue  kakirangan  inggih  punika,  sane kapertama nenten  prasida  mengoreksi otomatis  kaiwangan  uger-uger  nyurat. Aplikasi Multiling  O  Keyboard nenten prasida  ngoreksi  otomatis  kaiwangan nyurat  sakadi,  nja,  nya,  tsu,  msl.  Yening sakadi aplikasi papan  ketik  sane  lian sakadi  PaTik  madue  kaluwihan  prasida ngoreksi  otomatis.  Sane  kaping  kalih Nenten  prasida  nyurat  ring  media  offline. Aplikasi Multiling  O  Keyboard madue kakirangan  nenten  prasida  nyurat  lan kawacen  ring  media offline utawi  nenten wenten  internet,  sakadi aplikasi Word, Excel,  Power  Point.  Sane  kaing  tiga wantah  prasida  kaangen  ring HP android versi 6.0  kaatas. Aplikasi Multiling  O Keyboard wantah  prasida  kaangen  ring HP android sane versi 6.0  kaatas, mawinan  yening  nganggen versi android 6.0  ka  bawah,  nenten  prasida  ngwacen Font aksara  utawi  aksara  Bali,  wantah kotak-kotak  manten  utawi Tofu. Sane kaping  pat, wenten  kaiwangan  ring wangun, sukat lan genah aksara. Sajeroning nyurat nganggen Noto Font lan aplikasi wantuan Multiling  O  Keyboard , wenten  kaiwangan-kaiwangan  ring  uger- uger  pasang  aksara  Bali,  sakadi  genah, wangun, lan sukating aksaranyane iwang. Sakadi  sane  sampun  katlatarang  ring arep.  Sane  kaping  lima,  wantah  prasida kaanggen  ring HP. Aplikasi Multiling  O Keyboard wantah prasida kainstal ring HP android manten,  nenten  prasida  ring Laptop, punika sangkaning wantah prasida  ring  OS Android kemanten, durung support ring Windows.
Implikasi ring tetilikan puniki inggih punika  aksara  Bali  ring  aab  sakadi mangkin sampun nglimbak media nyuratnyane,  dumun  media  nyurat  aksara Bali wantah ring media tulis lontar, kertas, prasasti  lan  tembaga.  Nanging  ring  aab aor tanpa wates piranti nyurat aksara Bali sampun  nglimbak  ring  piranti  nyurat elektronik ,  sakadi  ring  komputer  lan  HP.
Aksara  Bali  ring  komputer  wenten Font Bali  Simbar  pinaka font sane  lumbrah kaanggen  rikala  nyurat  aksara  Bali  ring Word,  Excel,  PPT.  Yening  media  nyurat aksara  Bali  ring  HP  marupa aplikasi - aplikasi papan  ketik  aksara  Bali  sakadi PaTik, Multiling O Keyboard sane ngawigunayang aksara saking Noto Font . Kawentenan  panglimbak  aksara Bali  yening  kacingak  sayan-sayan  becik, mawinan  aksara  Bali  mangkin  sampun elah kasurat nganggen HP utawi Komputer.  Kawentenan  sakadi  puniki saking pendidik silih sinunggilnyane Dosen utawi Guru mangda ngawigunayang piranti papan ketik aksara Bali kaanggen media peplajahan mangdane sisia elah mlajahin indik aksara Bali.  Lian  ring  punika  kaaptiang  aksara Bali  sayan-sayan  nglimbak  nenten  ical, mawinan  aksara  Bali  pinaka  budaya  Bali sane  patut  iraga  jaga  kawekas.  Pikolih tetilikan puniki kaaptiang kaanggen referensi ngeninin  indik  mljahin  indik pasang  aksara  Bali  lan aplikasi - aplikasi papan ketik sane maaksara Bali.

## PAMUPUT
Saking  pikolih  miwah  tetepasan  sane sampun  kabahbahang  ring  ajeng,  prasida katingkesan  sakadi, sane  kapertama paletan-paletan nyurat aksara Bali nganggen Noto Font ring aplikasi Multiling O Keyboard , mangda ngistal kalih paletan inggih  punika download Noto Font saking Google  lan instal  aplikasi Multiling  O Keyboard ring  Playstore.  Sane  kaping kalih  sajeroning  nureksain  sesuratan, panilik  nyurat  7  prasasti  Bali  Kuno nganggen Noto Font lan aplikasi wantuan papan ketik Multiling O Keyboard , kapanggihin  wenten  2677  kruna  sane sampun  kasurat  nganggen  Noto  Font nanging wenten kapanggihin 699 sesuratan  kruna  sane  nenten  nganutin ring  uger-uger  pasang  aksara  Bali  sakadi kaiwangan  sukating,  wangun  lan  genah. Sane  kaping  tiga  kaluwihan  saking aplikasi Multiling  O  Keyboard inggih punika,  prasida  nyurat  ring aplikasi online sakadi  media  sosial  lan aplikasi puniki prasida nyurat aksara latin.Wenten
kakirangan aplikasi Multiling  O  Keyboard inggih  punika  nenten  prasida  nyurat  ring media  offline  sakadi  Word,  Excel,  Ppt, taler aplikasi puniki  wantah  prasida kaanggen  ring  HP  android  versi  6.0 kaatas, wenten kaiwangan-kaiwangan ring sesuratan aksara Bali sakadi ring wangun, genah, sukating aksara.
Piteket  kawedarang  majeng  ring: (1)  Majeng  dosen  miwah  guru  ( tenaga pendidik )  tetilikan  puniki  silih  sinunggil piranti pangajahan sane prasida kaanggen  nelebin  sisia  indik  mlajah aksara Bali mangda praktis, taler kaaptiang sisia mangda prasida nganggen aplikasi papan  ketik Multiling  O  Keyboard mangda tatas indik aksara Bali lan prasida nglimbakang  aksara  Bali.  (2)  Majeng  ring panilik  sane  lianan  kaaptiang  mangda prasida nglimbakang tetilikan puniki.
Panglimbak  sane kaaptiang  inggih  punika mangda  nglaksanayang  tetilikan  sane asoroh,  silih  sinunggilnyane  ngenenin indik aplikasi - aplikasi papan  ketik  aksara Bali  sane  lianan  sakadi  nilikin aplikasi Noto Bali. Indike punika kaaptiang mangda  wenten  kasandingan  pikolih tetilikan  sajeroning aplikasi papan  ketik aksara Bali sane lianan salanturnyane

## KAPUSTAKAAN
Arikunto. 2006. Prosedur Penelitian . Jakarta: Bina Aksara.
Badan Pembina Bahasa, Aksara dan Sastra Bali. 2002. Kumpulan Makalah Kongres Bahasa Bali V .
Denpasar: Balai Bahasa Denpasar.
Bawa, I. W. (2002). Sejarah
Perkembangan Bahasa Bali .
Denpasar: Penerbit Universitas
Udayana
Corner, N. (2015, October 27). Bringing Balinese to iOS . Retrieved Februari
9,
2019,from: https://norbertlindenberg. com . https://norbertlindenberg.com/2 015/10/bringing-balinese-to-ios/
Dinas Kebudayaan Provinsi Bali. 2002.
Pedoman Pasang Aksara Bali .
Denpasar: Dinas Kebudayaan Provinsi Bali.
Dinas Kebudayaan Balai Bahasa. 2009. Kamus Bali-Indonesia Beraksara Latin dan Bali . Denpasar : Balai Bahasa Denpasar.
Google Noto Font s. (2014, Juli 15).
Beatiful and free fonts all language. Retrieved Februari 18, 2019, from Google Noto Font s: https://www. Google .com/get/ N oto /
Goris, R. (1954). Prasasti Bali I. Bandung: Masa Baru.
Indrawan, Gede & Paramarta, I Ketut. 2017. Komputerisasi Transliterasi Teks Latin ke Aksara Bali . Depok: PT Raja Grafindo Persada.
Indrawan, Gede, dkk. 2018. LBtrans-Bot: A Robotic Script Transliteration Script Latin-ke-Bali pada Noto Sans Huruf Bali . Retrieved Februari 24, 2019, from http://www.iaescore.com/journals/ind ex.php/IJEECS/article/view/13695
Internet Word Stat. (2018, June 30).
Internet User in The Word by Region June, 30 2018 . Retrieved Februari 11, 2019, from. https://www.internetworldstats.com : h ttps://www.internetworldstats.com/st ats.htm
MEUI Redefini Android . (2015, July 11).
[Tips & Tutorials] South Asian (Brahmic) and South East Asian Script : Display and Input. Retrieved February 5, 2019, from https://en.miui.com/: https://en.miui.com/thread-131903- 1-1.html
Paramarta, I Ketut. 2016. Komputerisasi Aksara Bali . Singaraja: Undiksha Press.
Sugiyono. 2013. Media Penelitian Kuantitaif, Kualitatif . Bandung : Sinar
Baru.
Tinggen, I Nengah. 1993. Celah-celah Kunci Pasang Aksara Bali . Singaraja: Indra Jaya.
Unicode. (2018, July 14). Unicode 11.0.0 2018 June 5 (Announcement) . Retrieved 14 Februari 2019, from : www. Unicode .org : https://www. Unicode .org/versions/ U nicode 11.0.0/
Wendra, I Wayan. 2014. Buku Ajar Penulisan Karya Ilmiah . Singaraja: UNDIKSHA
Wikipedia. (2019, Februari 10). Wikipedia Papan Ketik . Retrieved Februari 10, 2019, from https://id.wikipedia.org : https://id. wikipedia.org/wiki/Papan_ketik